da fi en da da en en da da en it et da en de de da da en en da da en it et da en de de da da da da da da da da da da da en sv da en da da da da da da da da da da da da en da da en sv da en da da da en en en sv da en fr da da da en sv da en da da da da da en sv da en da da da en sv da en da da sv da en nl da da en sv da en da da da sv da en da da da da da en sv da en da da da da en en
Julen er traditionernes fest, og for mange folk i Vejen-området er julen nært forbundet med julemanden. Og ikke en hvilken som helst julemand.
Det er ikke rigtig jul, hvis ikke det er muligt at komme hen og se den snorkende julemand i vinduet hos Din Tøjmand i Vejen, og det er mange år siden, han lå der første gang. En oplevelse, folk bare forventer af julen...
Wikipedias generelle beskrivelse af manden med det røde tøj og hvide skæg lyder i øvrigt således:
Om myten med julemanden hedder det:
Om oprindelsen skriver Wikipedia blandt andet:
Som cyklist kan det være livsfarligt at begive sig ud i trafikken uden lys på cyklen. Den risiko er der imidlertid mange cyklister - og måske primært deres forældre - der gerne løber på børnenes vegne. Der bliver set stort på sikkerheden mange steder, og det var netop, hvad der blev konstateret ved Østerbyskolen i Vejen mandag morgen.
- Vores far er taget til København, så vi havde ikke nogen lygter.
- Den er gået i stykker her i weekenden.
Undskyldninger var der nok af, da Helga Andrea Jensen mandag morgen var ude i kulden for at tage et tjek på cykellygter ved Østerbyskolen. Ikke for at kritisere børnene, men for at hjælpe dem med sikkerheden. Hun havde gratis cykellygter med i kassen, og mange blev uddelt.
- Vi fik uddelt syv baglygter og fem forlygter, fortæller Helga Andrea Jensen efter den vellykkede aktion.
I sidste uge oplevede hun en kold morgen, at flere kørte uden lys og det fik hende til tasterne her på Facebook.
- Det er nærmest hjerteskærende, at folk ikke får købt lygter til cyklen, konstaterer initiativtageren og noterer, at hun gerne selv vælger, hvad hun vil have på motorhjelmen - det skal ikke være et barn på en cykel.
Hun ville gerne hjælpe, og hun fik tilsagn om hjælp fra både Madsmeden i Kragelund, Kvickly i Vejen og T. Hansen i Vejen. Dermed kunne hun sammen med kæresten, Jan Skov, stille op mandag morgen og uddele lygter, og det blev der desværre brug for, og som der stod i en tekst i et brev, børnene fik med hjem til deres forældre:
»I den mørke tid er det ekstra svært at se jeres barn, når der ikke er lys på cyklen. Vi har derfor tilladt os at sætte lys på jeres barns cykel i dag. Så kan vi og de andre trafikanter meget bedre se dem.«
- Det er et rigtig godt initiativ. Vi andre oplever jo de samme problemer i trafikken, lød det fra varehuschef Henrik Christensen fra Kvickly, der uden tøven forærede 20 sæt lygter uden beregning.
Helga Andrea Jensen glæder sig over den gode modtagelse, hendes initiativ har fået og bebuder, at hun kommer igen. Der er stadig lygter i overskud til at dele ud. En påkørsel rammer ikke alene barnet, men også forældre og trafikant.
Øverst: Butikschef hos T. Hansen, Kristian Rahbek, Helga Andrea Jensen, Henrik Christensen fra Kvickly og Jan Skov var tidligt ude. De ville sikre lys på børnenes cykler.
Nederst: Helga Andrea Jensen glæder sig over, at langt de fleste havde lys på cyklerne, men der var også dårlige undskyldninger for at risikere livet.
Skrevet af Leif Christensen
Publiceret: 18. december 2017
Julen nærmer sig med hastige skridt, og søndag aften på 3. søndag i advent blev julen for alvor spillet ind i Andst, hvor de tre lys i adventskransen var tændt.
Det skete med en musikgudstjeneste i Andst Kirke med deltagelse af bl.a. en gruppe fra Vejen Garden, og det er en aften, der er med til at hæve julehumøret.
Skrevet af Leif Christensen
Publiceret: 17. december 2017
Så er sidste (jule-)vers ved at være skrevet om rådhuset i Vejen - i hvert fald det, der er over jordhøjde.
De store maskiner har kørt aktivt i denne uge, og har man ikke været forbi dagligt, bliver man overrasket over, hvor hurtigt det er gået.
Der går ikke mange dage, inden de sidste stolper er væk.
Skrevet af Leif Christensen
Publiceret: 16. december 2017
Som mørket faldt på, spredte julehyggen sig mere og mere på det årlige julemarked i Vejen fredag eftermiddag.
Et marked, der i år har holdt flyttedag. Tidligere blev det holdt på Rådhuspladsen, men i forvejen er der mangel på parkeringspladser i forbindelse med de forskellige byggeprojekter, så derfor har »Vejen for dig« flyttet markedet ned på Museumspladsen.
Det er mindst lige så hyggeligt og rost af flere, netavisenvejen talte med, men det kræver, at folk vælger at gå derned - de kommer ikke automatisk til de forskellige stande, som det er tilfældet på Rådhuspladsen.
Julemarkedet fortsætter lørdag og søndag.
Skrevet af Leif Christensen
Publiceret: 15. december 2017
Juleaktiviteterne er ved at toppe, og der er også gået nisseri i Campus Vejen. Mere præcist handler det  om en julekonkurrence, som dagligt er på plads i deres Facebook-gruppe af samme navn.
Her er det leder Karsten Vium Strandridder og studiemedhjælper Christina Hammer Osmundsen, der er i gang med julerierne, som er nogle af årets sidste aktiviteter.
Skrevet af Leif Christensen
Publiceret: 14. december 2017
Der er gang i en række byggeprojekter i Vejen i øjeblikket, og det kan ikke undgå at påvirke omgivelserne. Det er bl.a. tilfældet ved byggeriet af Alfa Tower ved siden af posthuset. Her er vejen nu spærret.
Skrevet af Leif Christensen
Publiceret: 13. december 2017
Nedbrydningen af rådhuset i Vejen er godt i gang, og sådan et arbejde er ikke ufarligt. Ting kan falde ned, og i forbindelse med nedbrydningen af den sidste del af rådhuset har kommunen valgt at lukke Rådhuspassagen mellem Rådhuspladsen og Skovvej. En lukning, der vil vare en uges tid.
De offentlige toiletter i Rådhuspassagen vil dog stadig være åbne.
Skrevet af Leif Christensen
Publiceret: 13. december 2017
Bække Skole fylder 275 år
I Bække tælles der ned til til en 275 års fødselsdag. Det er nemlig hele 275 år siden, at den første skole blev etableret i Bække mere præcist på Nørregade 6.
Skolen blev opført i 1742, men blev af forskellige årsager først taget i brug i 1743. Derfor har skolen ikke en præcis jubilæumsdato, men vælger at fejre jubilæet i dette skoleår.
Skrevet af Leif Christensen
Publiceret: 7. december 2017
Støvet ender uden for indhegningen
Nedbrydningen af rådhuset i Vejen er godt i gang, og det vil naturligvis både støje og støve.
Ifølge Vejen Kommune volder støvet imidlertid større problemer end forudset. Der kommer mere støv uden for byggepladsen end forventet, og senest har den krafitge vind fået noget af isoleringen fra taget til at blæse uden for byggehegnet.
Der arbejdes på at finde en snarlig løsning på problemet.
Skrevet af Leif Christensen
Publiceret: 7. december 2017
Side 201 ud af 202
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing